Kamu bisa jelasin ke aku soal Leony dalam bahasa jawa?

Leony Vitria Hartanti () kondhang kanthi jeneng Leony. Leony ya iku penyanyi kang asalé saka Indonésia. Saliyané dikenal dadi penyanyi lan mantan penyanyi cilik, Leony uga dikenal dadi juru main filem lan sinétron. Leony wiwitané dikenal dadi penyanyi cilik ing jaman semana. Grup penyanyi cilik kang anggotané telu iki dikenal kanthi jeneng Trio Kwek Kwek. Nalika iku leony nggabung ing Trio Kwek-Kwek bareng karo Dhea Ananda lan Alfandy. Sawisé diwasa, Leony luwih asring main peran tinimbang nyanyi. Leoni njajal akting sinétron. Sinetron kang tau dibintangi Leony ya iku sinétron kang irah-irahané Anak Ajaib, Vlaad Bocah Remote Control, Sahabatku, Jangan Panggil Aku Cina (FTV), Wo Ai Ni Indonésia, Siapa Takut Jatuh Cinta, Ajari Aku Cinta, Demi Cinta, 12 Lilin (FTV). Saliyané iku Leony uga tau dadi bintang ing sinétron religi mirunggan natal kang irah-irahané JanjiMU Seperti Fajar.

Sasi Fèbruari taun 2004 Leony nggawe album solo remaja. Album iki dadi album kang sepisanan kanggoné Leony. Album solo remaja iki digawé kanthi tema No Apologies!. Album iki dadi èksprèsi jiwa Leony kang lagi waè dadi diwasa. Album iki isiné ana 10 tembang. Ana rong tembang ing album iki kang digawé Leony. Tetembangan kang digawé Leony ya iku tembang kang irah-irahané Tak Disini Lagi lan Cinta Sejati. Saliyané nyanyi lan main filem lan sinétron, Leony uga seneng mèlu kagiyatan sosial kalebu kagiyatan sosial kang tujuwane nglumpukaké dhuwit kanggo lindhu ing Yogyakarta. Saliyané iku, Leony duwé pelayanan ing gréjané.